Sąlygų priedas Nr. 3

PREKIŲ VIEŠOJO PIRKIMO-PARDAVIMO SUTARTIS 

	2026 m.                                d.  Nr.
Vilnius

I. SPECIALIOJI DALIS

Generolo Jono Žemaičio Lietuvos karo akademija, atstovaujama štabo viršininko plk. ltn. Tomo Ylos, vadovaudamasis Generolo Jono Žemaičio Lietuvos karo akademijos viršininko 2026 m. vasario 26 d. įsakymu Nr. V-174 ,,Dėl įgaliojimų suteikimo“, 1.1.17. papunkčiu suteiktu įgaliojimu pagrindu (toliau – Pirkėjas), ir (pardavėjas), atstovaujama (-s) (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Pardavėjas), toliau kartu šioje prekių viešojo pirkimo–pardavimo sutartyje vadinami šalimis, o kiekvienas atskirai – šalimi, vadovaudamiesi Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“, sudarė šią prekių viešojo pirkimo–pardavimo sutartį (toliau – Sutartis), ir susitarė dėl toliau išvardytų sąlygų.
	1. Sutarties objektas.
1.1. Pardavėjas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų, parduoti, pristatyti ir sumontuoti Pirkėjui Multifunkcinės sporto salės įrenginius (toliau – prekės), atitinkančius Sutarties 1 priede „Prekių techninė specifikacija“ (toliau – 1 priedas) pateiktas technines specifikacijas ir kitus Sutartyje nurodytus reikalavimus.
1.2. Įsigyjamas prekių kiekis nurodytas Sutarties 2 priede „Prekių kiekiai ir kaina“ (toliau – 2 priedas). 
1.3. Pirkėjas įsipareigoja priimti Sutarties 1 priede pateiktas Sutarties reikalavimus atitinkančias prekes ir už jas sumokėti Sutartyje nustatyta tvarka.

	2. Sutarties kaina/Prekių įkainiai/kainodaros taisyklės.
2.1. Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). PVM sudaro (nurodyti sumą skaičiais) Eur, (nurodyti sumą žodžiais). Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM. Šioje Sutartyje Pradinės Sutarties vertė yra lygi Pardavėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą prekių kiekį ir (ar) apimtį. Į prekių kainą įeina visi mokesčiai ir visos Pardavėjo išlaidos (transportavimo, pristatymo, užnešimo, iškrovimo, sumontavimo bei kitos išlaidos, galinčios turėti įtakos kainai ar galinčios atsirasti vykdant Sutartį).   
2.2. Sutarčiai taikoma fiksuotos kainos kainodara.
2.3. Peržiūros atvejis numatytas Sutarties bendrosios dalies 2.2 papunktyje.

	3. Prekių pristatymo vieta, terminas ir sąlygos
3.1. Prekių pristatymo vieta - Generolo Jono Žemaičio Lietuvos karo akademija, Šilo g. 5A, Vilnius (Sporto salės kompleksas)  darbo dienomis, prieš tai tikslų laiką suderinus su Pirkėjo atstovu.
3.2. Pardavėjas įsipareigoja pristatyti ir sumontuoti Sutarties 1 priede nurodytas prekes ne vėliau kaip per 90 (devyniasdešimt) dienų nuo užsakymo pateikimo dienos. Užsakymai laikomi gautais po 24 (dvidešimt keturių) valandų nuo užsakymo pateikimo Pardavėjui (siunčiama Sutarties Specialiosios dalies 9.4 punkte nurodytu el. paštu). Pirkėjas įsipareigoja užsakymą pateikti ne vėliau kaip per 2 (du) mėnesius nuo Sutarties įsigaliojimo dienos. Pirkėjas įgyja nuosavybės teisę į pristatytas prekes, abiem Šalims pasirašius prekių perdavimo–priėmimo aktą. Prekių perdavimo–priėmimo aktas pasirašomas, kai prekės (visiškai sukomplektuotos, paruoštos naudojimui, kokybiškos, su reikalaujamais dokumentais, naudojimo instrukcijomis ir atitinkančios visus šioje Sutartyje ir jos prieduose nustatytus reikalavimus) yra pristatytos ir sumontuotos į Sutarties specialiosios dalies 3.1. papunktyje nurodytą pristatymo vietą.
3.3. Pardavėjas privalo užtikrinti, kad Sutarties sudarymo ir vykdymo metu neatsirastų aplinkybių, nurodytų Viešųjų pirkimų įstatymo 45 straipsnio 21 dalyje. Pirkėjas turi teisę bet kuriuo metu pareikalauti Pardavėjo pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. Pardavėjas privalo pateikti Pirkėjo prašomus dokumentus ne vėliau kaip per 10 darbo dienų nuo prašymo gavimo dienos.
3.4. Esminiu Sutarties pažeidimu laikomi Sutarties bendrosios dalies 9.2 punkte ir šiame punkte nurodyti atvejai:
3.4.1. Pardavėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
3.4.2. Pardavėjas pažeidžia Sutarties Specialiosios dalies 9.7 punkto nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo.
3.4.3. Pardavėjas vėluoja pristatyti prekes daugiau kaip 10 (dešimt)  darbo dienų nuo Sutarties Specialiosios dalies 3.2 punkte nustatyto termino;
3.4.4. paaiškėja, kad yra aplinkybė, atitinkanti bent vieną iš VPĮ 45 straipsnio 21 dalyje išvardintų sąlygų. 
3.4.5. Pardavėjas per 10 darbo dienų nuo prašymo gavimo dienos iš Pirkėjo nepateikia prašomų dokumentų nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje.
3.4.6. paaiškėja, kad naudojamų Prekių kilmė yra iš valstybių ar teritorijų, nurodytų Viešųjų pirkimų įstatymo (toliau – VPĮ) 92 straipsnio 15 dalyje įvardytame sąraše.
3.4.7. paaiškėja, kad Pardavėjas, jo subtiekėjai, ūkio subjektai, kurių pajėgumais remiamasi, sutarties vykdymo metu naudojamos Prekės (įskaitant jos sudedamąsias dalis) gamintojas ar juos kontroliuojantys asmenys yra registruoti (juridiniai asmenys), yra nuolat gyvenantys (fiziniai asmenys) valstybėse ar teritorijose, nurodytose VPĮ 92 straipsnio 15 dalyje įvardytame sąraše.
3.4.8. paaiškėja, kad Pardavėjas vykdant Sutartyje numatytus įsipareigojimus pasitelkia priešiškų valstybių piliečių (darbuotojų, subtiekėjų ir kt.), kai jiems reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, Prekes pristatantys, montuojantys, trūkumus šalinantys ar garantinę priežiūra vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Šis punktas netaikomas, kai asmuo yra oficialus šių valstybių atstovas vykdantis įsipareigojimus, kylančius iš tarptautinių sutarčių, taip pat išimtinius atvejus, kai siekdami užtikrinti krašto apsaugos sistemos (toliau – KAS) institucijoms priskirtų uždavinių ir funkcijų įgyvendinimą, Lietuvos Respublikos krašto apsaugos ministerijos vadovybė (krašto apsaugos ministras, krašto apsaugos viceministrai, Krašto apsaugos ministerijos kancleris) raštu priima sprendimą dėl nurodytų asmenų įleidimo į Lietuvos Respublikos krašto apsaugos ministerijos ir KAS institucijų (išskyrus Lietuvos kariuomenę ir Antrąjį operatyvinių tarnybų departamentą prie Krašto apsaugos ministerijos (toliau – AOTD)) valdomas karines teritorijas, o Lietuvos kariuomenės vadas – dėl patekimo į Lietuvos kariuomenės valdomas karines teritorijas, AOTD direktorius – dėl patekimo į AOTD valdomas teritorijas.
3.4.9. paaiškėja, kad Pardavėjas Sutarties vykdymo metu nesilaiko Tiekėjų etikos kodekso (https://vpt.lrv.lt/media/viesa/saugykla/2024/1/w2fscibRf-4.pdf)  toliau – Kodeksas) 49 punkto nuostatų, t. y. vykdo veiklos karinę agresiją prieš Ukrainą vykdančiose šalyse ar (ir) yra įmonių grupės, kurios bet kuris narys, vykdo veiklą karinę agresiją prieš Ukrainą vykdančiose šalyse, nariu ir (ar) dalyvauja tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti Pardavėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti Pardavėjo finansinės apskaitos dokumentus arba remiasi pajėgumais ir (ar) sudaro subtiekimo sutartį (-čių) su subtiekėju (-ais) netenkinančiu (-ais) šios sąlygos arba Pardavėjas neužtikrina, kad anksčiau minėtų Kodekso nuostatų laikytųsi visi Pardavėjo pasitelkti tretieji asmenys (subtiekėjai ar kiti ūkio subjektai, kurių pajėgumais Pardavėjas remiasi). Šio punkto nuostatos netaikomos, jeigu Pardavėjas nedelsiant informuoja Pirkėją apie Sutarties galiojimo metu atsiradusias aplinkybes, susijusias su Pardavėjo elgesio neatitikimu bet kuriai Kodekso ar kitų viešųjų interesų apsaugai skirtų teisės aktų nuostatai ir Sutarties vykdymo metu Pardavėjui pažeidus Kodekso nuostatas Pirkėjas priima sprendimą leisti Pardavėjui pašalinti nustatytus pažeidimus (išskyrus nusikaltimų, kitų šiurkščių teisės aktų pažeidimų atvejais) per Pardavėjo nustatytą protingą terminą bei Pardavėjas nustatytu terminu pažeidimą pašalina.
3.5. Aplinkosauginiai kriterijai prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4 papunkčiu. Pardavėjas, vykdydamas Sutartį, įsipareigoja laikytis šių aplinkosaugos reikalavimų, kurie laikomi esminėmis Sutarties sąlygomis:  
3.5.1. prekės pristatomos ne kelių eismo piko valandomis: t. y. pirmadienį – penktadienį nuo 9.30 iki 12.00 val. ir nuo 13:00 val. iki 15.00 val. optimaliausiais maršrutais; 
3.5.2.prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.“.

	4. Apmokėjimo tvarka:
4.1. Avanso mokėjimas numatytas -  trisdešimt procentų nuo pradinės Sutarties vertės be PVM, nurodytos Specialiosios dalies 2.1 punkte. Avanso užtikrinimui reikalaujama banko garantija arba draudimo bendrovės laidavimo raštas. Reikalavimai avanso mokėjimui ir užtikrinimui nustatyti Bendrosios dalies 4.3-4.7 punktuose.
4.2. Pirkėjas su Pardavėju atsiskaito Sutarties bendrosios dalies 4.1 papunktyje nustatyta tvarka.
4.3. Vykdant Sutartį, PVM sąskaitos faktūros turi būti teikiamos naudojantis informacinės sistemos SABIS priemonėmis, nurodant Pirkėją, Sutarties numerį ir datą. Jeigu Tiekėjas nepateikia sąskaitos informacinės sistemos SABIS priemonėmis, Pirkėjas turi teisę neatlikti mokėjimo.
4.4. Pirkėjas už gautas Prekes Pardavėjui sumoka per 30 (trisdešimt) dienų nuo perdavimo – priėmimo akto pasirašymo ir/ar sąskaitos gavimo dienos.

	5. Pirkėjo teisė vienašališkai nutraukti Sutartį 
5.1. Pirkėjas turi teisę Sutarties bendrosios dalies 9.2 papunktyje nustatyta tvarka šią Sutartį vienašališkai nutraukti:
5.1.1. Pardavėjui vėluojant pristatyti Prekes daugiau kaip 10 (dešimt) darbo dienų nuo Sutarties specialiosios dalies 3.2 punkte nustatyto termino.
5.1.2. Pardavėjas per nustatytą terminą Pirkėjui nepateikia Sutarties specialiosios dalies 3.3 punkte nurodytų dokumentų;
5.1.3. paaiškėja, kad yra aplinkybė, atitinkanti bent vieną iš nurodytų Viešųjų pirkimų įstatymo 45 straipsnio 21 dalyje.
5.2. Kiti vienašalio Sutarties nutraukimo atvejai numatyti Sutarties bendrosios dalies 9.2 punkte.

	6. Prekių kokybė 
6.1. Prekės privalo būti naujos, nenaudotos ir atitikti Sutartyje ir jos prieduose nustatytus reikalavimus.
6.2. Prekių kokybė vertinama pristačius jas į Sutarties specialiosios dalies 3.1. punkte nurodytą vietą. Pirkėjas, patikrinęs Prekių atitikimą Sutartyje ir jos prieduose nustatytus reikalavimus, surašo Prekių kokybės patikrinimo aktą. Nustačius neatitikimus, Prekės nepriimamos ir laikoma, kad jos nebuvo pristatytos, ir Pardavėjas savo lėšomis nedelsiant Prekes turi atsiimti. Pardavėjui neįvykdžius pareigos nedelsiant atsiimti Prekes, Pardavėjas neturi teisės reikšti pretenzijų dėl jų praradimo ar sugadinimo.

	7. Garantiniai įsipareigojimai 
7.1. Pardavėjo pristatytų prekių kokybės garantijos terminas - ne trumpesnis nei 24 (dvidešimt keturi) mėnesiai nuo perdavimo – priėmimo akto pasirašymo dienos. Kokybės garantijos termino metu Pardavėjas privalo ne vėliau kaip per 14 (keturiolika) dienų savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus bei kompensuoti Pirkėjo patirtus nuostolius (jeigu tokie buvo). 
7.2. Apie garantinio termino metu pastebėtus prekių trūkumus Pardavėjas informuojamas el. paštu. Pareikšti pretenziją dėl prekės kokybės galima viso garantinio naudoti termino galiojimo metu.

	8. Papildomas prievolių įvykdymo užtikrinimas 
8.1. Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama.

	9. Kitos sąlygos
9.1. Sutarties bendrosios dalies 11.1 punkte nurodytų Šalių iš anksto sutartų minimalių nuostolių dydis yra 0,1 % už kiekvieną uždelstą dieną nuo nepristatytų Prekių kainos be PVM. 
9.2. Sutarties bendrosios dalies 11.3 punkte nurodytų Šalių iš anksto sutartų minimalių nuostolių dydis yra - 0,1 % už kiekvieną uždelstą dieną nuo Prekių, kurių trūkumai nepašalinti, ar Prekių, kurios yra nepakeistos, kainos be PVM.
9.3. Sutarties bendrosios dalies 11.4 punkte nurodytų Šalių iš anksto sutartų minimalių nuostolių dydis yra 10 % (dešimt) procentų nuo  Sutarties kainos be PVM. 
9.4. Pardavėjas skiria savo atstovą, atsakingą už Sutarties vykdymą bei koordinavimą, tiekiamų prekių kokybę: vardas pavardė, el. paštas, tel. Nr. 
9.5. Pirkėjas skiria už Sutarties vykdymą atsakingus asmenis –
9.6. Asmuo, atsakingas už Sutarties ir pakeitimų paskelbimą – 
9.7. Pardavėjo pasiūlyme nurodytas subtiekėjas (-ai) gali būti pakeičiamas (-i) kitu (-ais) Sutartyje nenurodytu (-ais) subtiekėju (-ais) tik šiais atvejais:
9.7.1. kai subtiekėjas (-ai) bankrutuoja, yra likviduojamas ar susidaro analogiška situacija;
9.7.2. kai subtiekėjas (-ai) dėl objektyvių priežasčių (nutrūkus teisiniams santykiams su Pardavėju, subtiekėjui atsisakius tiekti Prekes, teikti paslaugas ar atlikti darbus, subtiekėjo specialistui išėjus atostogų, susirgus, susižeidus, mirus, subtiekėjui netekus veiklos licencijos ir pan.) nebegali teikti visų ar dalies Sutartyje nurodytų paslaugų.
9.7.3. Sutartyje nustatyto subtiekėjo (-ų) keitimas kitu galimas tik iš anksto raštu suderinus su Pirkėju. Prašymas dėl Sutartyje nustatyto subtiekėjo (ų) keitimo kitu, Pirkėjui pateikiamas raštu, nurodant tokio keitimo priežastis. Naujas subtiekėjas (-ai) privalo atitikti visus subtiekėjui (-ams)/suteikėjui (-ams) viešojo pirkimo, kurio pagrindu pasirašyta ši Sutartis, pirkimo dokumentų nustatytus kvalifikacinius reikalavimus. Pardavėjas kartu su informacija apie naujus subtiekėjus pateikia Pirkėjui subtiekėjo pašalinimo pagrindų nebuvimą ir kvalifikaciją patvirtinančius dokumentus.
9.7.4. Pardavėjas privalo nedelsiant informuoti apie Sutarties specialiosios dalies 9.7  punkte minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir ne žemesnę kvalifikaciją, nei tą, kuri buvo nustatyta pirkimo dokumentuose, patvirtinantys dokumentai.
9.8. Pardavėjas privalo nedelsiant informuoti Pirkėją, jeigu Sutarties vykdymo metu pasikeistų Pardavėjo ir su juo susijusių subjektų duomenys ir informacija, kuri buvo pateikta Pirkėjui pasiūlymo pateikimo momentu.
9.9. Sutartį nutraukus Specialiosios dalies 5.1.2 ir 5.1.3 punktuose nurodytais atvejais, Šalių iš anksto sutartų minimalių nuostolių dydis yra 15 (penkiolika) procentų nuo Sutarties specialiosios dalies 2.1 punkte nurodytos Sutarties kainos be PVM.
9.10. Sutarties priedai:
9.10.1. Sutarties 1 priedas „Prekių techninė specifikacija“, 18 lapų (taikoma 1-ai pirkimo daliai) arba 5 lapai (taikoma 2-ai pirkimo daliai);
9.10.2. Sutarties 2 priedas „Prekių kiekiai ir kaina“ 1 lapas.

	10. Sutarties galiojimas
10.1. Sutartis galioja 6 (šešis) mėnesius nuo Sutarties įsigaliojimo dienos, o finansinių ir garantinių įsipareigojimų atžvilgiu – iki visiško sutartinių įsipareigojimų įvykdymo.
10.2. Sutarties pratęsimas – nenumatytas.

	11. Pirkėjo rekvizitai
Generolo Jono Žemaičio Lietuvos karo akademija
Šilo g. 5A, LT-10322 Vilnius
Kodas 211959040
PVM kodas LT119590416
A. s. LT844040063610000973
Bankas -Lietuvos Respublikos finansų ministerija

	12. Pardavėjo rekvizitai:

PREKIŲ PIRKIMO-PARDAVIMO SUTARTIS

II. BENDROJI DALIS

1. Sąvokos
1.1. Šioje Sutartyje naudojamos pagrindinės sąvokos:
1.1.1. Sutartis – šios prekių viešojo pirkimo–pardavimo sutarties bendroji ir specialioji dalys, prekių viešojo pirkimo–pardavimo sutarties priedai. 
1.1.2. Sutarties Šalys – Pirkėjas ir Pardavėjas:
1.1.2.1. Pirkėjas – tai Sutarties šalis, kurios rekvizitai nurodyti Sutartyje, perkantis Prekę šioje Sutartyje nurodytomis sąlygomis;
1.1.2.2. Pardavėjas – tai Sutarties šalis, kurios rekvizitai nurodyti Sutartyje, parduodantis Prekę šioje Sutartyje nurodytomis sąlygomis.
1.1.3. Gavėjas – Pirkėjo padalinys, nurodytas Sutarties specialiojoje dalyje arba Sutarties priede, kuriam pristatomos prekės.
1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), išskyrus Gavėją, kuris nėra šios Sutarties šalis.
1.1.5. Licencijos – visos reikalingos licencijos ir/arba leidimai būtini Sutarties vykdymui.
1.1.6. Sutarties objektas – prekės ir visos su jų pardavimu susijusios paslaugos (personalo apmokymai, instaliavimas, įdiegimas, pristatymas ir kt.), dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Pardavėjas įsipareigoja sumokėti Pirkėjui, jeigu sutartiniai įsipareigojimai neįvykdyti arba netinkamai įvykdyti.
1.1.8. Kainodaros taisyklės – Sutartyje nustatyta kaina/įkainiai ar Sutarties kainos/įkainių apskaičiavimo bei kainos/įkainių koregavimo taisyklės.
1.1.9. Prekių siunta – tai vienu metu pristatomų prekių kiekis.
1.1.10. Prekių partija – tai prekės, turinčios tas pačias savybes, pagamintos pagal tą pačią technologiją, tomis pačiomis sąlygomis, iš žaliavų ar medžiagų gautų iš to paties žaliavų ar medžiagų gamintojo/ pardavėjo.
1.1.11. Medžiagų partija – tam tikras medžiagos kiekis, pagamintas, pagal tą pačią technologiją, tomis pačiomis sąlygomis, iš tų pačių žaliavų, gautų iš to paties žaliavų gamintojo ar pardavėjo. Nustatytos medžiagos partijos kokybę patvirtinančiu įrodymu gali būti laikomas laboratorijos tyrimų protokolas, gamintojo atitikties deklaracija, įvertinimo pažymėjimas arba sertifikatas.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/prekių įkainiai/kainodaros taisyklės
2.1. Sutarties kaina/įkainiai – pinigų suma, kurią Pirkėjas Sutartyje nustatyta tvarka ir terminais įsipareigoja sumokėti Pardavėjui. 
2.2. Sutarties kaina/įkainiai yra pastovūs ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiasi prekėms taikomo PVM/akcizų tarifas. Perskaičiuota kaina/įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos.
2.3. Prekių įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).
2.4. Pardavėjas į Sutarties kainą/prekių įkainius privalo įskaičiuoti visas su prekių tiekimu susijusias išlaidas ir mokesčius, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su prekių tiekimu susijusias išlaidas;
2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;
2.4.4. pristatytų prekių surinkimo vietoje ir/arba paleidimo, ir/arba priežiūros išlaidas;
2.4.5. aprūpinimo įrankiais, reikalingais pristatytų prekių surinkimui ir/arba priežiūrai, išlaidas;
2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;
2.4.7. prekių garantinio remonto išlaidas;
2.4.8. visas su darbinių pavyzdžių pagaminimu ir pateikimu Pirkėjui susijusias išlaidas;
2.4.9. visas su medžiaginių pavyzdžių (pagrindinių ir priedų), kurios naudojamos produkto gamyboje, pagaminimu ir pateikimu Pirkėjui susijusias išlaidas.
2.5. Užsienio valiutų kursų svyravimo, gamintojų kainų keitimo rizika tenka Pardavėjui.
2.6. Su Sutarties specialiojoje dalyje nurodytu Subtiekėju (-ais) Pirkėjas ir Pardavėjas gali sudaryti trišalę tiesioginio atsiskaitymo sutartį, kuria Šalių ir Subtiekėjo sutarta apimtimi ir sąlygomis Pardavėjas perleidžia teisę Subtiekėjui reikalauti iš Pirkėjo mokėti sutartą dalį Sutarties kainos. Reikalavimo teisės perleidimas Subtiekėjui nesudarius trišalės tiesioginio atsiskaitymo Sutarties negalioja.
2.7. Subtiekėjas, norėdamas, kad Pirkėjas tiesiogiai atsiskaitytų su juo raštu praneša Pirkėjui, kad pageidauja sudaryti tiesioginio atsiskaitymo sutartį. Kartu su prašymu sudaryti tiesioginio atsiskaitymo sutartį Subtiekėjas turi pateikti:
2.7.1. Pagrindines tiesioginio atsiskaitymo sutarties sąlygas nurodytas Sutarties bendrosios dalies 2.8 punkte. 
2.7.2. Pardavėjo patvirtinimą, kad jis sutinka Subtiekėjo siūlomomis sąlygomis sudaryti tiesioginio atsiskaitymo sutartį. 
2.7.3. Dokumentus įrodančius, kad nėra Viešųjų pirkimų įstatymo 46 straipsnio 1 dalyje nurodytų pagrindų.
2.8. Tiesioginio atsiskaitymo sutartyje yra nustatoma Sutarties kainos dalis, kurios reikalavimo teisė yra perleidžiama Subtiekėjui, mokėjimų tvarka, kuri turi atitikti Sutarties specialiojoje dalyje nustatytą tvarką, Subtiekėjo pareiga pateikti sąskaitas tik suderinus su Pardavėju ir pateikus šio suderinimo rašytinius įrodymus, Šalių ir Subtiekėjo pareiga informuoti apie rekvizitų pasikeitimus, mokėjimų vykdymo tvarka įvykus ginčui tarp Pardavėjo ir Subtiekėjo, papildomas prievolių, užtikrinimas (taikoma tik numatant avansinius mokėjimus). 
2.9. Tiesioginio atsiskaitymo sutartis turi būti sudaryta ne vėliau kaip iki dienos, nuo kurios atsiranda mokėjimo prievolė pagal Sutarties bendrosios dalies 4.1 punktą. 
2.10. Tiesioginis atsiskaitymas su Subtiekėju neatleidžia Pardavėjo nuo jo prisiimtų įsipareigojimų pagal sudarytą Pirkimo sutartį. Sutartyje numatytos Pardavėjo teisės, pareigos ir kiti įsipareigojimai nesusiję su reikalavimo teise sumokėti Sutarties kainą perleidimu Subtiekėjui negali būti perduoti.
2.11. Pirkėjas turi teisę reikšti Subtiekėjui visus atsikirtimus, kuriuos jis turėjo teisę reikšti Pardavėjui iki reikalavimo teisės perdavimo.
2.12. Kilus ginčui tarp Pardavėjo ir Subtiekėjo dėl tiesioginio atsiskaitymo sutartyje numatytų atsiskaitymų ar jų tvarkos, visos mokėjimo prievolės vykdomos– Pardavėjui. Jei Subtiekėjo reikalavimas (sąskaita ar kitas dokumentas) yra nesuderintas su Pardavėju, bus laikoma, kad tarp Pardavėjo ir Subtiekėjo yra kilęs ginčas. 
2.13. Visi Pirkimo sutarties mokėjimų dokumentai yra teikiami naudojantis informacinės sistemos „E.sąskaita“ priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „E. sąskaita“, atitinkamai taikomas tuo metu galiojantis teisinis reguliavimas. 

3. Prekių tiekimo terminai ir sąlygos
3.1. Prekės pristatomos Sutarties specialiojoje dalyje (arba Sutarties priede (-uose)) numatytais terminais ir tvarka.
3.2. Prekes Pardavėjas pristato savo rizika be papildomo apmokėjimo. Pirkėjas nuosavybės teisę į prekes įgyja abiem Šalims pasirašius dokumentą, patvirtinantį prekių perdavimą-priėmimą, kuris pasirašomas tik tuo atveju, jeigu prekės yra kokybiškos ir atitinka Sutartyje ir jos priede (-uose) joms nustatytus reikalavimus. Kai pristatytos prekės yra kokybiškos ir atitinka Sutartyje ir jos priede (-uose) joms nustatytus reikalavimus, dokumentas, patvirtinantis prekių perdavimą-priėmimą, turi būti pasirašomas ne vėliau kaip per 30 dienų, išskyrus kai prekėms atliekami laboratoriniai bandymai. 
3.3. Už prekes, pateiktas viršijant Sutartyje/paraiškose/užsakymuose nurodytus kiekius, Pirkėjas neapmoka.
3.4. Pardavėjui pristačius mažesnę prekių siuntą negu nurodyta Sutartyje/paraiškose/užsakymuose, Pirkėjas grąžina Pardavėjui pristatytą prekių siuntą bei laikoma, kad prekės nebuvo pristatytos, o Pardavėjas savo lėšomis nedelsiant prekes turi atsiimti. Pardavėjui neįvykdžius pareigos nedelsiant atsiimti prekes, Pardavėjas neturi teisės reikšti pretenzijų dėl prekių žuvimo ar sugadinimo. Taip pat Pardavėjui taikomos Sutarties bendrosios dalies 11.1 punkte numatytos sankcijos (jeigu dėl to, kad reikia atsiimti prekių siuntą praleidžiamas prekių pristatymo terminas). 
3.5. Pardavėjas įsipareigoja po Sutarties įsigaliojimo Sutarties specialioje dalyje nurodytais terminais:
3.5.1. parengti, pagaminti, suderinti su Pirkėju ir patvirtinti perkamų prekių darbinius pavyzdžius (2 egz., vienas – Pirkėjui, antras – Pardavėjui), kurie atitiktų Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma);
3.5.2. suderinti su Pirkėju ir pateikti teiktiną prekių kokybės užtikrinimo planą, parengtą pagal Teiktino kokybės užtikrinimo plano rengimo rekomendacijas arba Sutarties specialioje dalyje nurodytus standartus (jei spec. dalyje nurodyta, kad ši sąlyga taikoma);
3.5.3. suderinti su Pirkėju prekės naudojimo (priežiūros) instrukciją, kuri pateikiama kartu su kiekviena preke (jei spec. dalyje nurodyta, kad ši sąlyga taikoma).
3.6. Jeigu Sutarties galiojimo metu prekės gamintojas pakeičia/atnaujina šia Sutartimi perkamos prekės, modelį/pavadinimą, kuris yra nurodytas Sutartyje, Pardavėjas, privalo pateikti dokumentus, patvirtinančius prekių atitikimą Sutarties reikalavimams, suderinti ir patvirtinti naujo modelio/pavadinimo gaminio darbinius pavyzdžius (jeigu pagal Sutarties reikalavimus buvo privalomas darbinių pavyzdžių tvirtinimas). Pardavėjas suderinęs su Pirkėju ir su juo sudaręs papildomą susitarimą turi teisę tiekti naujo modelio/pavadinimo prekes. Naujo modelio/pavadinimo prekės turi atitikti Sutartyje ir jos priede (-uose) perkamoms prekėms nustatytus reikalavimus, tiekiamos už tą pačia kainą, o jų techniniai duomenys negali būti prasteni už techninius duomenis prekių, dėl kurių buvo sudaryta Sutartis. Naujo modelio prekės privalo būti suderinamos su kitomis Pirkėjo pagal šią Sutartį perkamomis ir jau įsigytomis prekėmis. 
3.7. Sutarties vykdymo metu Sutartyje nurodytas prekės gamintojas gali būti keičiamas kitu gamintoju tik dėl objektyvių aplinkybių, kurių Pardavėjui nebuvo galima numatyti paraiškos/pasiūlymo pateikimo momentu.  Sutartyje nurodyto gamintojo keitimas kitu galimas tik iš anksto raštu suderinus su Pirkėju ir pasirašius susitarimą dėl gamintojo pakeitimo.  Prašymas dėl Sutartyje nustatyto gamintojo keitimo kitu, Pirkėjui pateikiamas raštu, nurodant tokio keitimo priežastis, kartu Pardavėjas, privalo pateikti dokumentus, patvirtinančius siūlomo naujo gamintojo prekių atitikimą Sutarties reikalavimams, suderinti ir patvirtinti naujo gamintojo prekių darbinius pavyzdžius (jeigu pagal Sutarties reikalavimus buvo privalomas darbinių pavyzdžių tvirtinimas). Naujo gamintojo prekės turi atitikti Sutartyje ir jos priede (-uose) perkamoms prekėms nustatytus reikalavimus, tiekiamos už tą pačia kainą, o jų techniniai duomenys negali būti prasteni už techninius duomenis prekių, dėl kurių buvo sudaryta Sutartis.

4. Mokėjimo terminai ir sąlygos
4.1. Pardavėjui sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas Pirkėjui, abiem Šalims pasirašius dokumentą, patvirtinantį prekių perdavimą-priėmimą, per 30 (trisdešimt) dienų nuo šio dokumento pasirašymo ir sąskaitos faktūros gavimo dienos. Sąskaita faktūra turi būti pateikiama Viešųjų pirkimų įstatymo 22 straipsnio 3 dalyje/Viešųjų pirkimų, atliekamų gynybos ir saugumo srityje, įstatymo 12 straipsnio 10 dalyje numatytomis elektroninėmis priemonėmis. Pirkėjui vėluojant atsiskaityti šiame punkte numatytu terminu, Pirkėjas, Pardavėjui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
4.2. Pardavėjui pristačius prekes, Pirkėjas per 3 (tris) dienas turi teisę nuspręsti, ar Pardavėjo pristatytoms prekėms (nustatytai prekių partijai ar/ir siuntai) bus atliekami laboratoriniai bandymai tam, kad būtų įsitikinta, jog prekės atitinka Sutartyje ir jos priede (-uose) nustatytus reikalavimus. Jeigu Pirkėjas priima sprendimą, kad laboratoriniai bandymai prekėms nebus atliekami, prekės, atitinkančios Sutartyje ir jos priede (-uose) nustatytus reikalavimus, priimamos ir už priimtas prekes Pirkėjas sumoka Pardavėjui per 30 (trisdešimt) dienų nuo sąskaitos faktūros gavimo dienos. Jeigu Pirkėjas nusprendžia, kad laboratoriniai bandymai prekėms bus atliekami, už prekes sumokama per 30 (trisdešimt) dienų po to, kai yra gauti laboratorinių bandymų rezultatai ir patvirtinta, kad prekės atitinka Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
4.3. Jeigu už prekes bus mokamas Sutarties specialiojoje dalyje nurodyto dydžio avansas, Pardavėjas įsipareigoja per 5 (penkias) darbo dienas nuo pranešimo gavimo dienos pateikti Pirkėjo sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri/-is galiotų 2 (du) mėnesius ilgiau nei prekių pristatymo terminas) ir avansinio mokėjimo sąskaitą. Jeigu avanso apmokėjimas bus užtikrintas laidavimu, Pardavėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis  (jei spec. dalyje nurodyta, kad sąlyga dėl avanso taikoma).
4.4. Avansinio apmokėjimo banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Pardavėjo kaltės, iš Pirkėjo gavimo, sumokėti Pirkėjui sumą, neviršijant laidavimo/garantijos sumos, pinigus pervedant į Pirkėjo sąskaitą. 
4.5. Avansinio apmokėjimo banko garantijoje ar laidavimo rašte negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją įrodyti garantiją ar laidavimo raštą išdavusiai įmonei, kad su Pardavėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 
4.6. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties bendrosios dalies 4.3-4.5 punktuose nustatytų reikalavimų, nebus priimami. Tokiu atveju bus laikoma, kad Pardavėjas avansinio apmokėjimo banko garantijos arba draudimo bendrovės laidavimo rašto Pirkėjui nepateikė ir bus atsiskaitoma pagal Sutarties bendrosios dalies 4.1 punktą.
4.7. Pirkėjas avansą sumoka per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo dienos.
4.8. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo bendrovės laidavimo rašte numatytos sumos sumažinimo Pardavėjui tinkamai įvykdžius dalį įsipareigojimų.

5. Prekių kokybė
5.1. Prekės turi atitikti Sutartyje ir jos priede (-uose) nurodytus reikalavimus. 
5.2. Pardavėjas sutinka, kad, vadovaujantis LKS STANAG 4107 reikalavimais, Valstybinio kokybės užtikrinimo atstovas Lietuvoje gali kreiptis į atitinkamą NATO valstybės ar organizacijos Valstybinio kokybės užtikrinimo padalinį Pardavėjo valstybėje, kad būtų vykdoma Valstybinio kokybės užtikrinimo priežiūra sutarties vykdymo laikotarpiu (jei spec. dalyje nurodyta, kad ši sąlyga taikoma). Jeigu Pardavėjas nėra gamintojas, šis reikalavimas įtraukiamas į Pardavėjo sutartį su jam prekes pagaminusiu tiekėju, apie tai informuojant Pirkėją ir pateikiant atitinkamus dokumentus (jei spec. dalyje nurodyta, kad ši sąlyga taikoma).
5.3. Prekių priėmimo metu nustačius jų neatitikimą Sutartyje ir jos priede (-uose) nustatytiems reikalavimams, nedelsiant kviečiami Pardavėjo atstovai, kuriems dalyvaujant surašomas aktas, prekės nepriimamos, o Pardavėjui taikoma sutartinė atsakomybė, jeigu prekių pristatymo terminas jau pasibaigęs.
5.4. Tuo atveju, kai konfliktas dėl prekių kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertų darbu susijusias išlaidas padengia Šalis, kurios nenaudai priimtas ekspertų sprendimas.
5.5. Pirkėjui, vadovaujantis Sutarties bendrosios dalies 4.2 punktu, nusprendus prekėms atlikti laboratorinius bandymus, iš pasirinktos prekių siuntos, dalyvaujant Pardavėjo atstovui, pasirenkamas Sutarties specialioje dalyje nurodytas prekių kiekis, kurių atitikimas reikalavimams, nustatytiems Sutartyje ir jos priede (-uose), bus tikrinamas (jei spec. dalyje nurodyta, kad ši sąlyga taikoma).
5.6. Jeigu laboratorinių bandymų metu patikrinus prekių atitikimą reikalavimams, nustatytiems Sutartyje ir priede (-uose), nustatoma, kad prekės jų neatitinka, jos nepriimamos, likusios prekės (partija ir/ar siunta) grąžinamos Pardavėjui. Už prekes neapmokama bei laikoma, kad prekės nebuvo pristatytos, o Pardavėjui taikomos Sutarties bendrosios dalies 11.1 punkte numatytos sankcijos. Nustačius prekių neatitikimą Sutartyje ir jos priede (-uose) nustatytiems reikalavimams, Pirkėjas už bandymams panaudotas prekes neapmoka, o Pardavėjas turi apmokėti laboratorinių bandymų išlaidas bei sumokėti Pirkėjui 10% dydžio nuo išbrokuotos partijos kainos be PVM Šalių iš anksto sutartus minimalius nuostolius, kurie skirti atlyginti Pirkėjo patirtas administracines išlaidas, organizuojant prekių laboratorinių bandymų procedūras. Tokiu atveju Pardavėjas privalo vietoj nepriimtų prekių, neatitinkančių Sutartyje ir jos priede (-uose) nustatytiems reikalavimams, pristatyti naujas, Sutarties ir jos priede (-uose) nustatytus reikalavimus atitinkančias prekes. Prekių keitimas vykdomas Sutarties specialiojoje dalyje nustatytu terminu (jei spec. dalyje nurodyta, kad ši sąlyga taikoma).
5.7. Jeigu laboratorinių bandymų metu patikrinus prekių atitikimą reikalavimams, nustatytiems Sutartyje ir jos priede (-uose), nustatoma, kad prekės juos atitinka, Pirkėjas apmoka laboratorinių bandymų išlaidas, o Pardavėjas turi laboratoriniams bandymams panaudotas prekes pakeisti Pirkėjui naujomis prekėmis be papildomo apmokėjimo.

6. Prekės kokybės garantija
6.1. Prekėms suteikiamas Sutarties specialiojoje dalyje (arba Sutarties priede) nurodytas kokybės garantijos/tinkamumo naudoti terminas.
6.2. Kokybės garantijos/tinkamumo naudoti termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita vietoj prekės su trūkumais pateikti kitą lygiavertę prekę (prekė neprivalo būti identiška perkamai prekei, tačiau turi galėti vykdyti funkcijas, kurių vykdymui skirta pagal Sutartį perkama prekė), kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus bei kompensuoti Pirkėjo patirtus nuostolius (jeigu tokie buvo)/Tinkamumo naudoti termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita pakeisti prekes atitinkančiomis šioje Sutartyje ir jos priede (-uose) nustatytiems reikalavimams bei kompensuoti Pirkėjo patirtus nuostolius (jeigu tokie buvo). 
6.4. Apie garantinio/tinkamumo naudoti termino metu pastebėtus prekių trūkumus Pardavėjas informuojamas raštu (paštu, el. paštu ir kt.). Pareikšti pretenziją dėl prekės kokybės galima viso garantinio/tinkamumo naudoti termino galiojimo metu.
6.5. Pirkėjas prekių kokybės garantijos termino metu gali nuspręsti atlikti laboratorinius bandymus iš pasirinktos prekių siuntos arba kiekvienos partijos (jeigu siuntą sudaro kelios partijos), dalyvaujant Pardavėjo atstovui, pasirenkant Sutarties specialioje dalyje nurodytą prekių kiekį, kurių atitikimas reikalavimams, nustatytiems Sutartyje ir priede (-uose) bus tikrinamas. Tuo atveju, kai gauti laboratorinių bandymų rezultatai neatitinka Sutarties ir jos priede (-uose) prekėms nustatytų reikalavimų, brokuojama visa pristatyta prekių siunta/partija ir laboratorinių bandymų išlaidas, apmoka Pardavėjas. Nustatytų reikalavimų neatitinkančų prekių pakeitimas kokybiškomis vykdomas pagal Sutarties bendrosios dalies 6.3 punkto nuostatas (jei spec. dalyje nurodyta, kad ši sąlyga taikoma).
6.6. Jeigu prekė pakeičiama nauja, jai suteikiamas toks pats Sutarties specialiojoje dalyje nurodytas garantinis terminas, kuris skaičiuojamas nuo dokumento, patvirtinančio naujų prekių perdavimą-priėmimą, pasirašymo dienos. 
6.7. Prekių, kuriomis Pirkėjas negalėjo naudotis trūkumų šalinimo metu, kokybės garantijos terminas pratęsiamas laikotarpiu, kuris yra lygus prekės trūkumų šalinimo laikotarpiui.
6.8. Sutarties specialiojoje dalyje (arba Sutarties priede) nurodyta kokybės garantija netaikoma, jeigu Pardavėjas įrodys, kad prekių trūkumai atsirado dėl neteisingo ar netinkamo Pirkėjo elgesio su prekėmis arba trečiųjų asmenų veiklos, arba nenugalimos jėgos.

7. Nenugalimos jėgos (force majeure) aplinkybės
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Kodifikavimas 
8.1. Per 5 (penkias) dienas po Sutarties įsigaliojimo Pardavėjas privalo pateikti Pirkėjui jo nurodytu adresu pasirašytos Sutarties kopiją ir perkamoms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Pardavėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).
8.2. Pirkėjui pareikalavus, Pardavėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.)

9. Sutarties nutraukimas
9.1. Ši Sutartis gali būti nutraukta:
9.1.1. raštišku Šalių susitarimu; 
9.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo Sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas;
9.2. Pirkėjas, ne vėliau kaip prieš 7 (septynias) dienas ( jei spec. dalyje nenurodytas kitas terminas) raštu informavęs Pardavėją turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:
9.2.1. Pardavėjas vėluoja pristatyti prekes Sutarties specialioje dalyje nurodytu terminu; 
9.2.2. Pardavėjas nevykdo (ar informuoja, kad negalės vykdyti) sutartinio įsipareigojimo tiekti prekes;
9.2.3. Pardavėjas didina prekių kainas/įkainius, išskyrus Sutarties bendrosios dalies 2.2 punkte numatytą atvejį;
9.2.4. Pardavėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
9.2.5. Pardavėjas nevykdo Sutarties bendrosios dalies 12.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);
9.2.6. Pardavėjo pateiktos prekės ar jų kokybė neatitinka Sutartyje ir jos priede (-uose) nustatytų reikalavimų;
9.2.7. Pardavėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.3. punkte (jeigu pagal sutarties sąlygas numatytas avanso mokėjimas);
9.2.8. Sutarties galiojimo laikotarpiu Pardavėjas yra įtraukiamas į Nepatikimų tiekėjų ar Melagingą informaciją pateikusių tiekėjų sąrašus;
9.2.9. Sutarties vykdymo metu paaiškėja, kad Pardavėjas ar jo teikiamos prekės nėra patikimos ir kelia pavojų nacionaliniam saugumui;
9.2.10 Sutarties vykdymo metu paaiškėja Viešųjų pirkimų įstatymo 46 straipsnio 1 dalyje/Viešųjų pirkimų, atliekamų gynybos ir saugumo srityje, įstatymo 34 straipsnio 1 dalyje numatytos aplinkybės; 
9.2.11 Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų, atliekamų gynybos ir saugumo srityje, įstatymo 53 straipsnį.
9.3. Pirkėjas, ne vėliau kaip prieš 7 (septynias) dienas (jei spec. dalyje nenurodytas kitas terminas) raštu informavęs Pardavėją turi teisę vienašališkai nutraukti Sutartį, jeigu Pardavėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.4. Nutraukus sutartį, Pardavėjas per 10 (dešimt) dienų nuo Sutarties nutraukimo dienos turi grąžinti Pirkėjui jo sumokėtą avansą (jei toks buvo sumokėtas) už prekes, kurios nebuvo pristatytos. 

10. Ginčų sprendimo tvarka
10.1. Sutartis sudaryta ir turi būti aiškinama pagal Lietuvos Respublikos teisę.
10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo (arba jeigu Pirkėjas ne juridinis asmuo, o Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.
11. Atsakomybė
11.1. Pavėlavęs pristatyti prekes per Sutarties specialiojoje dalyje nurodytą terminą, Pardavėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nepristatytų prekių kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimo terminas (dienomis ar valandomis) yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant Sutartį. Šalių iš anksto sutartus minimalius nuostolius Pardavėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.2. Kokybės garantijos termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.2 punkte nustatytus įsipareigojimus, Pardavėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo prekių, kurioms yra nesuteiktos pakaitinės prekės, kainos/įkainių be PVM už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.
11.3. Garantinio/tinkamumo naudoti termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.3 punkte nustatytus įsipareigojimus, Pardavėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo prekių, kurių trūkumai nepašalinti, ar prekių, kurios yra nepakeistos, kainos be PVM už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.
11.4. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.5, 9.2.6, 9.2.7,  9.3 punktuose ar kitų Sutarties specialiojoje dalyje išvardintų priežasčių, Pardavėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 5-7  % Sutarties kainos be PVM (arba bendros pasiūlymo kainos be PVM arba bendros užsakymo kainos be PVM) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius, Pardavėjui nevykdant ar netinkamai vykdant sutartį. Šalių iš anksto sutartus minimalius nuostolius Pardavėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.5. Nutraukus Sutartį dėl Sutarties bendrojoje dalyje 9.2.4 punkte nurodytos priežasties, Pardavėjas per 7 (septynias) dienas (skaičiuojant nuo Sutarties nutraukimo dienos) turi sumokėti Pirkėjui prekių su trūkumais įsigijimo kainos be PVM dydžio Šalių iš anksto sutartus minimalius nuostolius, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius, Pardavėjui nevykdant ar netinkamai vykdant Sutartį. 
11.6. Kiti sutartinės atsakomybės taikymo Pardavėjui atvejai nurodyti Sutarties specialiojoje dalyje.
11.7. Vadovaujantis Lietuvos Respublikos civilinio kodekso 6.253 straipsnio 1 ir 3 dalimis, finansavimo vėlavimas iš biudžeto yra sąlyga visiškai atleidžianti Pirkėją nuo civilinės atsakomybės ir palūkanų mokėjimo Pardavėjui už pavėluotą atsiskaitymą.

12. Sutarties galiojimas
12.1. Sutartis įsigalioja abiem Šalims ją pasirašius ir Pardavėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą (Sutarties įsigaliojimo kai pateikiamas užtikrinimas sąlyga taikoma, jeigu Sutarties spec. dalyje nurodyta, kad Sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.4 punkte nurodytos sumos sumokėjimą. Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 11.4 punkte nurodytą sumą Pirkėjui nutraukus Sutartį dėl bent vienos iš 9.2.1- 9.2.7, 9.3 punktuose ar kitų Sutarties specialiojoje dalyje išvardintų priežasčių. Banko garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą Sutarties 11.4 punkte.
12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Pardavėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą.
12.3. Pardavėjas ne vėliau kaip per 5 (penkias) darbo dienas po Sutarties pasirašymo pateikia Pirkėjui Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas prekių tiekimo terminas ar Sutarties galiojimo terminas. Pardavėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku Pirkėjo patirtų nuostolių atlyginimu ir neatleidžia Pardavėjo nuo pareigos juos atlyginti pilnai. 
12.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), Pardavėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Pardavėjas nepateikia naujo Sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 punkte nustatyta tvarka.
12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Pardavėjui pateikus raštišką prašymą.
12.6. Sutarties sąlygos Sutarties galiojimo laikotarpiu negali būti keičiamos, išskyrus atvejus, kai pakeitimas yra galimas vadovaujantis Viešųjų pirkimų įstatymo 89 straipsnio nuostatomis/Viešųjų pirkimų, atliekamų gynybos ir saugumo srityje, įstatymo 53 straipsnio nuostatomis ir neprieštarauja pagrindiniams viešųjų pirkimų principams bei tikslui. 
12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas. Toks Sutarties sąlygų patikslinimas nebus laikomas Sutarties sąlygų keitimu.
12.8. Sutartis gali būti pratęsta Sutarties specialiojoje dalyje nustatytomis sąlygomis.
12.9. Esant poreikiui, Pirkėjas turi teisę įsigyti Sutartyje ir jos prieduose nenurodytų, tačiau su pirkimo objektu susijusių prekių neviršijant 10 procentų Sutarties specialiosios dalies 2 punkte nurodytos maksimalios Sutarties kainos/bendros pasiūlymo kainos. Sutartyje ir jos priede (-uose) nenurodytas, tačiau su pirkimo objektu susijusias prekes Pardavėjas gali tiekti tik ne didesnėmis nei užsakymo dieną Pardavėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis. Esant poreikiui įsigyti Sutartyje ir jos priede (-uose) nenurodytų, tačiau su pirkimo objektu susijusių prekių Pirkėjas ir Pardavėjas sudaro papildomą rašytinį susitarimą, kurio sąlygos privalo būti analogiškos Sutarties sąlygoms, atitinkamai jas pritaikant prie naujai perkamų prekių (jei spec. dalyje nurodyta, kad ši sąlyga taikoma).
12.10. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.
13. Susirašinėjimas
13.1. Pirkėjo ir Pardavėjo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.
14. Informacijos konfidencialumas ir asmens duomenys
14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 
14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.
14.3. Pardavėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus.
14.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Sutarties specialiosios dalies 9 punkte.
14.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 
14.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus Pardavėjo įvardintus subtiekėjus ir Gavėją (jei toks nurodytas), kurie yra pasitelkiami Sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Specialiosios dalies numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
14.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties specialiosios dalies 9 punktas. 
14.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais. 
14.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
14.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.
14.11. Pažeidęs Sutarties bendrosios dalies 14.3 punkte numatytą įsipareigojimą Pardavėjas privalo Pirkėjui sumokėti 10 proc. dydžio maksimalios Sutarties vertės/pasiūlymo kainos be PVM Šalių iš anksto sutartų minimalių nuostolių dydžio sumą ir atlyginti kitus dėl tokio pažeidimo padarytus nuostolius.
15. Baigiamosios nuostatos
15.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio pardavėju lietuvių ir anglų kalba).
15.2. Šią Sutartį sudaro Sutarties bendroji ir specialioji dalys bei Sutarties priedas (-ai). Visi šios Sutarties priedai yra neatskiriama Sutarties dalis. 
15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
15.4. Pažeidęs šios sutarties dalies 15.3 punkte nurodytą įpareigojimą Pardavėjas moka Pirkėjui 5 proc. maksimalios Sutarties/pasiūlymo kainos be PVM dydžio šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.
15.5. Pardavėjas garantuoja, kad turi visas Sutarties įvykdymui reikalingas licencijas. Pardavėjas įsipareigoja atlyginti Pirkėjui nuostolius, jeigu Pirkėjui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.7. Sutarties vykdymas gali būti aiškinamas Šalių raštišku sutarimu nekeičiant Sutarties sąlygų.
15.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.
15.9. Sutarties vykdymo metu Sutartyje nurodytas (-i) subtiekėjas (-ai)/subteikėjas (-ai) gali būti keičiamas (-i) kitu (-ais) subtiekėju (-ais)/subteikėju (-ais) dėl objektyvių aplinkybių, kurių Pardavėjui nebuvo galima numatyti paraiškos/pasiūlymo pateikimo momentu. Sutartyje nustatyto subtiekėjo (-ų)/ subteikėjo (-ų) keitimas kitu galimas tik iš anksto raštu suderinus su Pirkėju.  Prašymas dėl Sutartyje nustatyto subtiekėjo (ų)/ subteikėjo (-ų) keitimo kitu Pirkėjui pateikiamas raštu, nurodant tokio keitimo priežastis, kartu pateikiant pagrindžiančius dokumentus, kad naujas subtiekėjas (-ai)/subteikėjas (ai) atitinka visus subtiekėjui (-ams)/subteikėjui (-ams)  viešojo pirkimo, kurio pagrindu pasirašyta ši Sutartis, dokumentuose nustatytus reikalavimus, o Pardavėjas dėl subtiekėjo pasikeitimo neprarado pirkimo dokumentuose nustatytos minimalios kvalifikacijos. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Pardavėjas juos numato pasitelkti).
15.10. Pardavėjo paskirtas asmuo/asmenys, kurie atstovauja Pardavėjui, priiminėja ir tvirtina Pirkėjo teikiamus prekių užsakymus, tiekiamų prekių sąmatą, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 
15.11. Pirkėjo paskirti asmuo/asmenys, kurie atstovauja Pirkėjui, teikia Pardavėjui prekių užsakymus, prekių sąmatą, dalyvauja susitikimuose su Pardavėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje. 

2026 m.                   mėn.           d.            
Sutarties   Nr.          
1 priedas 

PREKIŲ TECHNINĖ SPECIFIKACIJA

	Eil. Nr.
	Pirkimo objekto pavadinimas
	Pirkimo objekto techniniai reikalavimai
 (įrašomi esminiai techniniai duomenys (pvz. prekės dydžio matmenys, su galimais nuokrypiais „nuo“ „iki“, prekės medžiaginė sudėtis, kiti būtini specifiniai techniniai parametrai, paslaugoms keliami reikalavimai, darbų apimtys, nurodoma ar į prekės kainą turi būti įskaičiuotas prekės atvežimas, jos montavimas  ir kt.)

	1.
	Multifunkcinės sporto salės įrenginiai (1 komplektas):

	1.1.
	Pastatoma skersinių sistema – 1 vnt. 
	Pastatoma skersinių sistema - daugiafunkcinė konstrukcija, kuri turi suteikti galimybę atlikti įvairius pratimus, įskaitant prisitraukimus, pritūpimus, štangos spaudimą, kamuolio mėtymą į taikinį, bei kitus jėgos ir ištvermės pratimus;
PVZ. (Vizualizacija pateikiama tik informaciniais tikslais)
 
[image: ]
Skersinių sistemą turi sudaryti žemiau nurodytos dalys:
	PAVYZDYS
	MATAS
	KIEKIS
	APRAŠYMAS

VNT
	



8
	Vertikali jungiamoji dalis
Ilgis – 260 cm (±20 cm); 
Miltelinis dažymas antikoroziniais dažais;
Rėmo išmatavimai ne mažesni nei 75 x 75 mm;
Su reguliavimo žingsniu ne didesniu nei 55 mm;
Skylių žymėjimas turi užtikrinti patogų reguliavimą;
Skylės turi būti iš visų 4 pusių.

VNT
	


8
	
Dvigubas horizontalus skersinis 
Miltelinis dažymas antikoroziniais dažais;
Diametras – 32 mm (±2 mm);
Ilgis –110 cm (±10 cm);

VNT
	


4
	
Horizontalus skersinis 
Miltelinis dažymas antikoroziniais dažais;
Diametras – 32 mm (±2 mm);
Ilgis –110 cm (±10 cm);

VNT
	



3
	
Horizontalus skersinis 
Miltelinis dažymas antikoroziniais dažais;
Diametras – 32 mm (±2 mm);
Ilgis –180 cm (±15 cm);

VNT
	


1
	Vertikalios jungiamosios dalies prailginimas
Miltelinis dažymas antikoroziniais dažais;
Skirta pailginti vertikalia jungiamąją dalį;

VNT
	


2
	Lygiagrečių priedas
Miltelinis dažymas antikoroziniais dažais;
Tvirtinamos prie narvų sistemos;

VNT
	



1
	

Universalus tvirtinimų prailginimas
Konstrukcija pagaminta iš plieno arba lygiavertės medžiagos;
Miltelinis dažymas antikoroziniais dažais;

PORA
	


6
	
Štangos laikikliai
Miltelinis dažymas antikoroziniais dažais;
Komplektą turi sudaryti  2 vienetai;
Tvirtinamas prie narvų sistemos;
Pagamintas iš metalo ir tvirto apsauginio plastiko arba lygiaverčių medžiagų.

VNT
	



2
	
Vertikalus štangos strypo (grifo) laikiklis
Miltelinis dažymas antikoroziniais dažais;
Tvirtinasi prie narvų sistemos;
Skirtas vertikaliai laikyti olimpini grifą;

VNT
	



7 
	
Pasunkintų kamuolių dvigubas taikinys
Miltelinis dažymas antikoroziniais dažais;
Tvirtinamas prie narvų sistemos;

VNT
	



1
	
Multifunkcinis štangos strypo (grifo) laikiklis
Miltelinis dažymas antikoroziniais dažais;
Skirtas jėgos treniruotėms su štanga;
Tvirtinamas prie narvų sistemos.

KOMPL
	


4
	
Pritūpimų ir štangos spaudimo apsaugų komplektas
Komplektą turi sudaryti  2 vienetai;
Miltelinis dažymas antikoroziniais dažais;
Tvirtinamas prie narvų sistemos;
Pagrindas dengtas plastiku arba lygiaverte medžiaga.

VNT
	



1
	
Virvės tvirtinimo laikiklis
Konstrukcija pagaminta iš plieno arba lygiavertės medžiagos;
Miltelinis dažymas, atsparus korozijai ir nusidėvėjimui;
Skirtas treniruočių virvių  tvirtinimui;




Sujungus visas skersinių sistemos dalis turi gautis sistema kaip nurodyta PVZ. (vizualizacijoje, pateikiama tik informaciniais tikslais):
Išmatavimai (i x p x a) – 1000 x 120 x 360 cm (± 30 cm);
Garantija ne trumpesnė nei 2 metai;

	1.2.
	Trijų Lygių svarmenų (hantelių) stovas – 1 vnt.
	•	Trijų lygių horizontalus stovas skirtas svarmenims (pritaikytas šešiakampiams arba lygiaverčiams hanteliams) sudėti;
•	Išmatavimai (i x p x a) – 160 x 60 x 110 cm (±20 cm);
•	Maksimali apkrova ne mažesnė nei 400 kg;
•	Hantelių padėjimo vieta turi būti dengta guma arba lygiaverte medžiaga;
•	Turi būti stabilus plieninis arba lygiavertės medžiagos rėmas dažytas milteliniu būdu;
•	Treniruoklio atraminės dalys turi būti dengtos guminėmis / plastikinėmis apsaugomis;
•	Garantija ne trumpesnė nei 2 metai;

PVZ pateikiama tik informaciniais tikslais.

	1.3.
	Horizontalus girų stovas – 1 vnt. 
	· Horizontalus stovas skirtas giroms sudėti;
· Ant stovo turi tilpti ne mažiau nei 10 girų;
· Girų lentynos turi būti išsidėsčiusios dviejuose skirtinguose aukščių lygiuose; 
· Išmatavimai (i x p x a) – 160 x 70 x 70 cm (±25 cm);
· Maksimali apkrova ne mažesnė nei 300 kg;
· Turi būti stabilus plieninis arba lygiavertės medžiagos rėmas dažytas milteliniu būdu;
· Treniruoklio atraminės dalys turi būti dengtos guminėmis / plastikinėmis apsaugomis;
· Garantija ne trumpesnė nei 1 metai;

PVZ. pateikiama tik informaciniais tikslais

	1.4.
	Guminė danga – 210 m² 
	· Guminė  arba lygiavertės medžiagos danga, skirta sporto klubams;
· Storis ne mažiau nei 1,5 cm;
· Tankis ne mažesnis nei 1000 kg / m3
· Plytelės formatas – kvadratinė, matmenys (i x p) - 100 x 100 cm (±5 cm) arba 50 x 50 cm (±5 cm);
· Pagaminta iš perdirbtos arba natūralios gumos arba lygiavertės medžiagos;
· Turi apsaugoti grindis nuo mėtomų svorių ir svarmenų (hantelių);
· Guminė danga turėti specialų viršutinį, lygų užliejimą, kurio storis ne mažesnis nei 2 mm. 
· Garantija ne trumpesnė nei 2 metai;


PVZ. pateikiama tik informaciniais tikslais

[image: ]

	1.5.
	Lygiagretės – 1 vnt.
	•	Treniruoklis, skirtas treniruoti pilvo preso raumenis keliant kojas arba atlikti atsispaudimus tricepsui lygiagretėse;
•	Išmatavimai (i x p x a) 130 x 120 x 170 cm (±20 cm);
•	Maksimali apkrova ne mažesnė nei 250 kg;
•	Turi būti vertikalios ir horizontalios lygiagrečių rankenos;
•	Papildomos neslystančios pakylos;
•	Turi būti stabilus plieninis arba lygiavertės medžiagos rėmas dažytas milteliniu būdu, padengtas dėvėjimuisi ir įbrėžimams atsparia medžiaga;
•	Treniruoklio atraminės dalys turi būti padengtos guminėmis / plastikinėmis apsaugomis.
•	Su treniruokliu turi būti pateikiama instrukcija lietuvių ir anglų kalbomis;
 Garantija ne trumpesnė nei 2 metai;
PVZ. pateikiama tik informaciniais tikslais

	1.6.
	Reguliuojamo kampo nugaros suoliukas – 1 vnt.
	· Nugaros suoliukas, skirtas treniruoti nugaros, juosmens ir pilvo raumenis;
· Išmatavimai (i x p x a) 130 x 100 x 100 cm (±30 cm);
· Maksimali apkrova ne mažesnė nei 180 kg;
· Apmušalų storis ne mažiau nei 6 cm;
· Turi būti keičiamas suoliuko kampas ne mažiau nei 4 skirtingos padėtyse, taip pat galimybė nustatyti suoliuką horizontaliai;
· Atitinkamai pagal vartotojo ūgį turi būti keičiamas šlaunų atramos ilgis, ne mažiau nei 7 padėtyse;
· Turi būti amortizatorius palengvinantis treniruoklio kampo keitimą;
· Turi būti reguliavimo rankenėlės;
· Turi būti stabilus plieninis arba lygiavertės medžiagos rėmas dažytas milteliniu būdu, padengtas dėvėjimuisi ir įbrėžimams atsparia medžiaga;
· Treniruoklio atraminės dalys turi būti dengtos guminėmis / plastikinėmis apsaugomis.
· Su treniruokliu turi būti pateikiama instrukcija lietuvių ir anglų kalbomis;
· Garantija ne trumpesnė nei 2 metai;

PVZ. pateikiama tik informaciniais tikslais

	1.7.
	Universalus suoliukas – 2 vnt. 
	· Horizontalus suoliukas, skirtas treniruotis su svarmenimis (hanteliais) arba štangomis;
· Turi būti reguliuojamas suoliuko kampas;
· Išmatavimai (i x p x a) – 150 x 50 x 50 cm (±25 cm);
· Maksimali apkrova ne mažesnė nei 250 kg;
· Turi būti suoliuko reguliavimo galimybės ne mažiau nei nuo 0 laipsnių iki 80 laipsnių;
· Suoliukas turi turėti transportavimo ratukus ir  transportavimo rankeną;
· Apmušalų storis ne mažiau nei 6 cm;
· Turi būti stabilus plieninis arba lygiavertės medžiagos rėmas, dažytas milteliniu būdu, padengtas dėvėjimuisi ir įbrėžimams atsparia medžiaga;
· Treniruoklio atraminės dalys turi būti dengtos guminėmis / plastikinėmis apsaugomis.
· Su treniruokliu turi būti pateikiama instrukcija lietuvių ir anglų kalbomis;
· Garantija ne trumpesnė nei 2 metai;

PVZ. pateikiama tik informaciniais tikslais

	1.8.
	Horizontalus suoliukas – 4 vnt.

	· Horizontalus (plokščias) suoliukas, skirtas treniruotėms su svarmenimis (hanteliais), štangomis ir laisvais svoriais;
· Turi būti tvirtas plieninis arba lygiavertės medžiagos rėmas, padengtas milteliniu būdu dažyta danga;
· Apmušalai padengti dilimui ir prakaitui atsparia medžiaga;
· Neslystančios atraminės kojelės;
· Suoliuko matmenys (i x p x a) – 125 × 55 × 45 cm ( ± 20cm);
· Paminkštinimo storis ne mažiau nei 6 cm;
· Maksimali apkrova – ne mažesnė nei 300 kg;
· Garantija – ne trumpesnė nei 2 metai.
PVZ. pateikiama tik informaciniais tikslais

	1.9.
	Štangos strypo (grifo) užraktai – 20 vnt.

	· Štangos strypo (grifo) užraktai turi būti pritaikyti olimpinio dydžio štangos strypams (grifams), kurių svorių movos diametras ne mažesnis nei 50 mm, komplekte 2 vnt.; 
· Turi būti užspaudžiamas mechanizmas;
· Garantija ne trumpesnė nei 2 metai.
· 
PVZ. pateikiama tik informaciniais tikslais

	1.10.
	Štangos strypas  (moteriškas olimpinis grifas) – 8 vnt. 
	· Štangos strypas (grifas) turi būti moteriško olimpinio dydžio;
· Štangos strypo (grifo) svorių movos diametras ne mažesnis nei 50 mm;
· Movos ilgis 32 cm (±0,5 cm);
· Štangos strypo (grifo) ilgis – 200 cm (±1 cm);
· Maksimali apkrova ne mažesnė nei 900 kg;
· Rankenos diametras ne didesnis nei 25 mm;
· Turi būti su guoliais arba lygiavertis sprendimas;
· Viršutinis štangos strypo (grifo) paviršius turi būti padengtas chromu arba lygiaverte medžiaga;
· Garantija ne trumpesnė nei 2 metai;

	1.11.
	Štangos strypas (vyriškas olimpinis grifas) – 10 vnt. 
	· Štangos strypas (grifas) turi būti vyriško olimpinio dydžio;
· Štangos strypo (grifo) svorių movos diametras ne mažesnis nei 50 mm;
· Movos ilgis 41,5 cm (±0,5 cm);
· Štangos strypo (grifo) ilgis – 220 cm;
· Maksimali apkrova ne mažesnė nei 1000 kg;
· Rankenos diametras ne didesnis nei 28 mm;
· Turi būti ne mažiau nei 8 adatiniai guoliai arba lygiaverčiai;
· Viršutinis štangos strypo (grifo) paviršius turi būti padengtas chromu arba lygiaverte medžiaga;
· Garantija ne trumpesnė nei 2 metai;

	1.12.
	4 Lygių horizontalus stovas su laikikliais svarmenims (hanteliams) – 1 vnt.
	· 4 Lygių stovas su svarmenų (hantelių) laikikliais įrangai sandėliuoti;
· Stovą turi sudaryti elementai: 
· 2 vertikalios stovo atramos (kojos), kurių aukštis 200 cm (±20 cm); 
· 2 lentynos kamuolių ir svorio diskų laikymui, kurių ilgis 180 cm (±20 cm); 
· 2 lentynos laisviems svoriams (halteliams ir giroms) laikyti, kurių ilgis 180 cm (±20 cm); 
· Abiejuose stovo šonuose turi būti laikikliai svarmenims (hanteliams) laikyti; 
· Maksimali apkrova ne mažiau nei 400 kg;
· Garantija ne trumpesnė nei 2 metai;

	1.13.
	Suolelis klubų kėlimo pratimams – 1 vnt.
	· Suolelis skirtas intensyviam naudojimui klubų kėlimo ir apatinės kūno dalies jėgos treniruotėms, tinkamas naudoti su laisvais svoriais (štangomis);
· Turi būti pagamintas iš tvirto plieno arba lygiavertės medžiagos;
· Išmatavimai (i x p x a) – 160 x 80 x 60 cm (±15 cm);
· Turi būti minkštos, ergonomiškos atramos;
· Stabilus pagrindas;
· Integruota platforma kojoms;
· Maksimali apkrova ne mažiau 250 kg;
· Garantija ne trumpesnė nei 2 metai;

	1.14.
	4 Lygių horizontalus stovas – 1 vnt.
	· 4 Lygių stovas įrangai sandėliuoti;
· Stovą turi sudaryti elementai: 2 stovo kojos, kurių aukštis 200 cm (±20 cm), 4 lentynos, kurių plotis ne mažesnis nei 110 cm, gylis ne mažesnis nei 30 cm;
· Maksimali apkrova ne mažiau nei 400 kg;
· Ant stovo kojų turi būti skylės tarp kurių atstumas ne didesnis nei 55 mm;
· Garantija ne trumpesnė nei 2 metai;

	1.15.
	Pagrindo plokštė – 4 vnt.
	· Plokštė skirta stabiliai tvirtinti metalines konstrukcijas prie grindų;
· Turi būti pagaminta iš tvirto plieno arba lygiavertės medžiagos;
· Ilgis ne mažiau – 110 cm;
· Skirta intensyviai naudoti su įvairiomis treniruočių sistemomis (pvz., rėmais, stovais ar funkcinėmis konstrukcijomis);
· Tvirtinimas su tvirtinimo sriegiais kiekvienoje pusėje;
· Garantija ne trumpesnė nei 2 metai; 

PVZ. pateikiama tik informaciniais tikslais

	1.16.
	
Jėgos treniruočių maišai – 8 vnt.
	· Jėgos treniruočių maišai, skirti įvairiems jėgos, ištvermės ir sprogstamosios jėgos lavinimo pratimams;
· Maišo svoris:  
· 20 kg - 4 vnt.;
· 25 kg - 4 vnt.;
· Turi būti neslystančios, ne mažiau nei trys rankenos;
· Maišas turi būti su skylutėmis orui išeiti;
· Maišo vidus turi būti užpildytas smėliu arba lygiaverte medžiaga;
· Ant maišo turi būti pažymėtas jo svoris;
· Garantija ne trumpesnė nei 2 metai;

	1.17.
	Giros – 26 vnt.
	· Giros turi būti sekančių svorių:
12 kg – 4 vnt;
16 kg – 4 vnt;
20 kg – 6 vnt;
24 kg – 6 vnt;
32 kg – 6 vnt;
· Girų šerdis turi būti pagaminta iš plieno arba lygiavertės medžiagos ir dengta termoplastiniu poliuretanu arba lygiaverte medžiaga;
· Turi būti pažymėtas jo svoris;
· Garantija ne trumpesnė nei 2 metai;

	1.18.
	Vertikalus štangos strypų (grifų) stovas – 2 vnt. 
	· Stovas laisvai pastatomas ant grindų, skirtas vertikaliai sandėliuoti štangos strypus (grifus) su ne mažiau kaip 50 mm diametro svorių movomis;
· Turi tilpti ne mažiau nei 9 vnt;
· Išmatavimai (i x p x a) – 50 x 50 x 30 cm (±10 cm);
· Dažytas milteliniu būdu;
· Garantija ne trumpesnė nei 2 metai;

	1.19.
	Pasunkinti kamuoliai – 16 vnt.
	· Pasunkinti kamuoliai, skirti įvairiems jėgos, ištvermės, koordinacijos ir sprogstamosios jėgos lavinimo pratimams:
4 kg – 4 vnt;
6 kg – 6 vnt;
9 kg – 6 vnt;
· Kamuoliai pritaikyti mėtymui į viršų ir/arba į taikinius;
· Su skylutėmis (ventiliacijos angomis) orui išeiti;
· Kamuolių vidus turi būti užpildytas smėliu arba lygiaverte medžiaga;
· Ant kamuolio turi būti pažymėtas jo svoris;
· Visų kamuolių diametras ne mažesnis nei 35 cm;
· Garantija ne trumpesnė nei 2 metai;

	1.20.
	Svarmenys (hanteliai) – 64 vnt.
	Svarmenų (hantelių) svoriai ir kiekiai:
1 kg – 10 vnt;
2 kg – 10 vnt;
12,5 kg – 8 vnt.;
15 kg – 8 vnt.;
17,5 kg – 8 vnt;
20 kg – 8 vnt;
22,5 kg – 8 vnt;
25 kg – 4 vnt;
· Svarmenų (hantelių) šerdis turi būti pagaminta iš plieno arba lygiavertės medžiagos, o išorė dengta termoplastiniu poliuretanu arba lygiaverte medžiaga;
· Chromuota arba lygiavertės medžiagos rankena;
· Ant kiekvieno svarmens (hantelio) šono turi būti pažymėtas svarmens (hantelio) svoris;
· Šešiakampiai arba lygiaverčiai svarmenys;
· Garantija ne trumpesnė nei 2 metai;

	1.21.
	Funkcinių treniruočių rogės – 2 vnt.
	· Rogės skirtos stūmimo ir tempimo jėgos, ištvermės bei greičio treniruotėms;
· Pagamintos iš tvirto plieno arba lygiavertės medžiagos;
· Išmatavimai (i x p x a) – 100 × 60 ×100 cm (±10 cm);
· Komplekte turi būti diržas tvirtinimui;
· Maksimali apkrova – ne mažiau kaip 150 kg;
· Garantija ne trumpesnė nei 2 metai;

	1.22.
	Mediniai gimnastikos žiedai – 2 vnt.
	· Žiedai skirti jėgos, stabilumo ir kūno svorio treniruotėms;
· Žiedai pagaminti iš medienos arba lygiavertės medžiagos;
· Žiedų skersmuo ne mažesnis nei 23 cm;
· Rankenos storis ne didesnis nei 32 mm;
· Tvirti, reguliuojamo ilgio diržai;
· Diržų ilgis – ne mažesnis nei 4,5 m;
· Turi būti metalinės sagtelės saugiam fiksavimui;
· Maksimali apkrova – iki 300 kg;

	1.23.
	Irklavimo treniruoklis – 4 vnt.
	· Irklavimo treniruoklis;
· Turi būti galimybė keisti pasipriešinimo lygius nuo 1 iki 10 lygio;
· Konsolės rodmenys, ne mažiau nei – laikas, atstumas, yriai per minutę, metrai per yrį, kalorijos, galia vatais, širdies ritmas;
· Treniruoklio išmatavimai (i x p x a) – 250 x 60 x 60 cm (±10 cm);
· Sėdynės aukštis 35 cm (±5 cm);
· Maksimalus vartotojo svoris ne mažesnis nei 135 kg;
· Konsolės maitinimo šaltinis – baterijos;
· Integruota Bluetooth funkcija, turi būti suderinamas su ANT+ arba lygiavertė;
· Integruoti transportavimo ratukai;
·  Garantija ne trumpesnė nei 2 metai;

	1.24.
	Slidinėjimo treniruoklio stovas – 1 vnt.
	· Slidinėjimo treniruoklio stovas skirtas slidinėjimo treniruokliui tvirtinti kaip laisvai pastatomą įrenginį.
· Konstrukcija: plieninės atramos ir laminuotas medinis  arba lygiaverčių medžiagų pagrindas.
· Pagrindo matmenys: ne mažesni nei 59 × 127 cm
· Turi būti integruoti ratukai transportavimui ir neslystantis, dilimui atsparus pagrindas.
· Garantija ne trumpesnė nei 2 metai;

	1.25.
	Slidinėjimo treniruoklis su stovu –  3 vnt.
	· Slidinėjimo treniruoklis, skirtas imituoti slidinėjimo pratimus ir stiprinti viršutinę kūno dalį bei širdies ir kraujagyslių sistemą;
· Konsolės rodmenys, ne mažiau nei –  distancija, greitis, tempas, kalorijos, galingumas vatais (Watts) kiekvienai treniruotei;
· Integruota Bluetooth funkcija, turi būti suderinamas su ANT+ arba lygiavertė;
· Treniruoklis turi turėti integruotą platformą, turi būti stabilus ir gali stovėti be papildomo tvirtinimo prie sienos;
· Integruoti transportavimo ratukai;
· Garantija ne trumpesnė nei 2 metai;

	1.26.
	Dviratis treniruoklis su oro pasipriešinimu – 4 vnt.
	· Dviratis treniruoklis, kurio pasipriešinimas suteikiamas oro pagalba;
· Turi būti ne mažiau nei 10 pasipriešinimo lygių;
· Konsolės rodmenys, ne mažiau nei – distancija, greitis, tempas, kalorijos, galingumas vatais (Watts) kiekvienai treniruotei;
· Turi būti reguliuojama dviračio sėdynė horizontaliai ir vertikaliai;
· Treniruoklio išmatavimai (i x p) – 120 x 60 cm (±20 cm);
· Maksimalus vartotojo svoris ne mažesnis nei 159 kg;
· Integruoti transportavimo ratukai;
·  Garantija ne trumpesnė nei 2 metai;

	1.27.
	Dviratis treniruoklis su oro pasipriešinimu ir  LCD konsole – 2 vnt.
	· Dviratis treniruoklis, kurio pasipriešinimas suteikiamas oro pagalba, skirtas intensyvioms kardio ir intervalinėms treniruotėms; 
•  Turi būti diržinė pavaros sistema, užtikrinanti sklandų, tylų ir patikimą veikimą; 
•  Turi būti LCD konsolė, rodanti laiką, atstumą, greitį, kalorijas, pulsą, apsukas per minutę ir galingumą vatais (Watts); 
•  Turi būti reguliuojama sėdynė horizontaliai ir vertikaliai; 
•   Turi būti tvirtas plieninis arba lygiavertės medžiagos rėmas, užtikrinantis stabilumą intensyvaus naudojimo metu; 
•  Integruoti transportavimo ratukai; 
•  Treniruoklio matmenys (i x p x a) – 135 x 68 x 135 cm (± 10 cm); 
•  Maksimalus vartotojo svoris – ne mažesnis nei 149 kg; 
•  Konsolės maitinimo šaltinis – baterijos; 
•  Garantija – ne trumpesnė nei 2 metai.

	1.28.
	Bėgimo takelis su LED konsole – 3 vnt.
	•  Bėgimo takelis, skirtas intensyviam naudojimui treniruočių erdvėse; 
•  Turi būti tvirtas ir stabilus rėmas, užtikrinantis stabilumą intensyvaus naudojimo metu;  
•  Bėgimo paviršiaus matmenys  (i x p) ne mažesni nei – 159 x 59 cm ; 
•  Bėgimo juostos storis ne mažesnis nei – 2,3 mm; 
•  Maksimalus vartotojo svoris ne mažesnis nei – 200 kg; 
•  AC („Alternating Current“) kintamosios srovės tipo variklis; 
•  Variklio galia ne mažesnė nei – 4 HP; 
•  Greičio diapazonas  ne mažesnis nei  – 1.0–25.0 km/h; 
•  Automatinis įkalnės reguliavimas ne mažesnis nei – 0–18%; 
•  Turi būti LED konsolė, rodanti laiką, greitį, atstumą, įkalnę, kalorijas ir pulso rodmenis; 
•  Integruoti pulso davikliai rankenose; 
•  Ne mažiau nei 25 treniruočių programos; 
•  Turi būti rankinis režimas bei laiko, atstumo ir kalorijų atgalinio skaičiavimo funkcijos; 
•  Suderinamumas su išmaniosiomis treniruočių programėlėmis; 
•  Integruoti transportavimo ratukai; 
•  Smūgių absorbcijos sistema; 
•  Energijos taupymo režimas ir miego funkcija; 
•  Maitinimas – 220–240V AC; 
•  Garantija – ne trumpesnė nei 2 metai.

	1.29.
	Treniruočių kilimėlis – 10 vnt.
	· Kilimėlis skirtas treniruotis gulint ant grindų;
· Ilgis ne mažesnis nei 180 cm;
· Plotis – 60 cm ±5 cm;
· Storis ne mažesnis nei 1 cm;
· Neslystantis;
· Turi būti galima naudoti iš abejų pusių, salėje, lauke;
· Atsparus drėgmei ir vandeniui;
· Su skylutėmis pakabinimui.
· Garantija ne trumpesnė nei 2 metai;

	1.30.
	Dirbtinė žolė - 25 m²
	· Dirbtinė žolė arba lygiavertė sintetinė sportinė veja sporto salėms;
· Dirbtinė žolė turi turėti specialų guminį paklotą, kurio storis 5 mm (±0,5 mm);
· Turi būti galimybė pasirinkti norimą žolės spalvą, bei suderinti dirbtinės žolės dizainą;
· Bendras dirbtinės žolės aukštis su guminiu paklotu ne mažesnis nei 20 mm;
· Siūlų tankis ne mažiau nei 250 siūlų per metrą;
· Tankumas – ne mažiau nei 52000 gijų per kvadratinį metrą.
· Plaušelio aukštis – 15 mm (±0,5 mm);
· Garantija ne mažiau nei 2 metai;

	1.31.
	Laikmatis su nuotolinio valdymo pulteliu – 2 vnt.
	•  Profesionalus 6 skaitmenų laikmatis, skirtas funkcinio rengimo zonoms ir grupinėms treniruotėms; 
•  Ryškus LED ekranas; 
•  Komplektuojamas su nuotolinio valdymo pulteliu; 
•  Turi būti galimybė programuoti intervalines treniruotes; 
•  Turi būti atgalinio laiko skaičiavimo funkcija, chronometro funkcija, laikrodžio režimas; 
•  Turi būti galimybė nustatyti darbo ir poilsio intervalus, garso signalus treniruočių intervalų pradžiai ir pabaigai; 
•  Metalinis arba lygiavertės medžiagos korpusas; 
•  Tvirtinamas prie sienos; 
•  Maitinimas – 230V; 
•  Komplekte turi būti maitinimo laidas ir nuotolinio valdymo pultelis; 
•  Laikmačio matmenys – 65 (±10 cm.) × 16 × 5 cm (±1 cm.); 
•  Garantija – ne trumpesnė nei 1 metai.

	1.32.
	Svorio diskas – 40 vnt. 
	•	Svorio diskas pritaikytas vidaus ir lauko sporto treniruotėms:
      5 kg – 20 vnt;
      10 kg – 20 vnt;
•	Svorio centrinės skylės diametras turi būti olimpinio diametro  (50 mm);
•	Svorio disko šerdis turi būti pagaminta iš plieno arba lygiavertės medžiagos, o išorė dengta suspausta, perdirbta arba natūralia guma;
•	Ant abiejų svorio disko šonų turi būti pažymėtas jo svoris;
•	Svorio paklaida ne didesnė nei 3%
•	Visų svorių diskų skersmuo  – 45 cm;
•	Svorio disko storiai ne didesni nei: 5 kg – 30 mm; 10 kg – 45 mm;

	1.33.
	Horizontalus laikiklis svorio diskams – 2 vnt.

	•	Horizontalus laikiklis turi turėti 5 atskiras vietas svorių diskams laikyti;
•	Turi būti tvirtas plieninis arba lygiavertės medžiagos rėmas, padengtas milteliniu būdu dažyta danga;
•	Turi tikti olimpinio diametro (50 mm) svorio diskams;
•	Maksimali apkrova – ne mažesnė nei 500 kg;
•	Laikiklis turi turėti transportavimo ratukus;
•	Laikiklio matmenys (i x p x a) – 140 (±25 cm)× 35 × 35 cm (±15cm);
•	Garantija – ne trumpesnė nei 2 metai.

	1.34.
	Minkštų numetimo pagalvių komplektas – 2 vnt.
	· Minkštų numetimo pagalvių komplektas, skirtas štangų ir laisvų svorių numetimui slopinti, sumažinantis triukšmą ir vibraciją numetant svorius;
· Didelio tankio putų užpildas - 60–120 kg/m³;
· Turi būti tvirtas ir atsparus plėsiui išorinis PVC arba lygiavertės medžiagos audinys pritaikytas intensyviam naudojimui;
· Neslystantis pagrindas;
· Komplektą sudaro 2 pagalvės;

	1.35.
	Laisvai pastatomas reguliuojamas kilimėlių laikiklis – 1 vnt.
	· Laisvai pastatomas laikiklis, skirtas sportinių kilimėlių laikymui ir organizavimui;
· Turi būti reguliuojamas laikymo plotis;
· Konstrukcija pritaikyta vertikaliam kilimėlių sandėliavimui;
· Tvirtas plieninis arba lygiavertės medžiagos, padengtas milteliniu būdu dažyta danga, atsparia korozijai ir įbrėžimams;
· Atraminės kojelės turi turėti ratukus su stabdžiais;
· Laikiklio matmenys (i x p) – 80 × 50 (±10 cm);
· Laikiklio aukštis 150 cm (±40 cm);

	1.36.
	Greičio šokdynė – 40 vnt.
	· Greičio šokdynė;
· Turi būti aliumininės arba metalinės arba lygiavertės medžiagos rankenos;
· Reguliuojamas šokdynės ilgis;
· Ne trumpesnė nei 300 cm;
· Su guoliais;
· Dengtas plieninis arba lygiavertės medžiagos lynas;
· Garantija ne trumpesnė nei 2 metai;

	1.37.
	Aerobikos pakyla (stepas) – 15 vnt.
	· Pakyla / stepas / platforma – skirtas aerobikos treniruotėms;
· Turi būti pagaminta iš plastiko arba lygiavertės medžiagos;
· Turi būti galimybė keisti pakylos (stepo) aukštį ir pasirinkti iš 3 skirtingų – 15 cm, 20 cm, 25 cm;
· Pakylos (stepo) išmatavimai (i x p) – 90 x 35 cm (±5 cm);
· Neslystantis paviršius;
· Garantija ne trumpesnė nei 2 metai;

PVZ. pateikiama tik informaciniais tikslais

 [image: ]

	1.38.
	Medinė šuolių platforma (3 in 1) – 8 vnt.
	· Medinė platforma, pagaminta iš fanieros arba lygiavertės medžiagos, skirta šuoliams;
· Išmatavimai (I x p x a) – 75 x 50 x 60 cm (±25 cm);
· Medžiagos storis ne mažiau nei - 20 mm;
· Ant platformos kraštinių turi būti pažymėtas aukštis;
· Turi būti dvi paėmimo rankenos dėžės pernešimui;
· Garantija ne mažiau nei 2 metai;

PVZ. pateikiama tik informaciniais tikslais

	Bendrieji reikalavimai:
1. Į pasiūlymą turi būti įskaičiuotos atvežimo, užnešimo ir sumontavimo išlaidos.
2. Tiekėjas turi užtikrinti įrangos paleidimą ir naudojimo instrukcijų pateikimą lietuvių arba anglų kalba.
3. Visi techninėje specifikacijoje nurodyti prekių ženklai, standartai, modeliai, technologijos (jei tokių yra) laikomi pateiktais kartu su žodžiais „arba lygiavertis“.


PIRKĖJAS								PARDAVĖJAS 
Generolo Jono Žemaičio 						
Lietuvos karo akademija						
Štabo viršininkas	

2026 m.                   mėn.           d.            
Sutarties   Nr.          
2 priedas 

PREKIŲ KIEKIAI IR KAINA
	Eil.
 Nr.
	Pirkimo objekto pavadinimas
	Mato vienetas
	Kiekis
	Kaina
EUR 
(be PVM)

	1
	2
	3
	4
	5

	1. 
	Multifunkcinės sporto salės įrenginiai (taikoma 1-ai pirkimo daliai)
	Kompl.
	1
	

	Bendra pasiūlymo kaina Eur be PVM:
	

	____ %PVM:
	

	Bendra pasiūlymo kaina Eur su PVM:

Generolo Jono Žemaičio 						
Lietuvos karo akademija						

